ଉଗାଣ୍ଡାରେ ଫସିଲେ ପାକିସ୍ତାନ କ୍ରିକେଟର\nକରାଚୀ, ୨୨।୧୨(ପି.ଟି.)- କ୍ରିକେଟ ଜଗତରେ ଶୁକ୍ରବାର ଏକ ବିଚିତ୍ର ଘଟଣା ସାମ୍ନାକୁ ଆସିଛି\nଉଗାଣ୍ଡାରେ ଫସିଲେ ପାକିସ୍ତାନ କ୍ରିକେଟର\t December 22nd, 00:00 AM December 22nd, 00:00 AM\nକରାଚୀ, ୨୨।୧୨(ପି.ଟି.)- କ୍ରିକେଟ ଜଗତରେ ଶୁକ୍ରବାର ଏକ ବିଚିତ୍ର ଘଟଣା ସାମ୍ନାକୁ ଆସିଛି। ଆଫ୍ରୋ ଟି୨୦ ଲିଗ୍ ଖେଳିବା ପାଇଁ ଉଗାଣ୍ଡା ଗସ୍ତ କରିଥିବା ପାକିସ୍ତାନର ପ୍ରାୟ ୨୦ ଜଣ ଖେଳାଳିଙ୍କୁ ହଇରାଣ ହେବାକୁ ପଡ଼ିଛି। ଖେଳାଳିଙ୍କ ମଧ୍ୟରେ ସଇଦ ଆଜମଲ, ୟାସିର ହାମିଦ ଓ ଇମ୍ରାନ ଫରହତଙ୍କ ଭଳି ଅନ୍ତର୍ଜାତୀୟ ଖେଳାଳି ରହିଛନ୍ତି। ଏମାନଙ୍କୁ ପାକିସ୍ତାନ କ୍ରିକେଟ ବୋର୍ଡ (ପିସିବି) ଉକ୍ତ ଟି୨୦ ଲିଗ୍ରେ ଖେଳିବା ପାଇଁ ଅନୁମତି ମଧ୍ୟ ଦେଇଥିଲା। କିନ୍ତୁ ଖେଳାଳିମାନେ ସେଠାରେ ପହଞ୍ଚତ୍ବା ପରେ ଆର୍ଥିକ ସମସ୍ୟା କାରଣରୁ ଲିଗ୍ଟି ବାତିଲ ହୋଇସାରିଥିଲା। ଫଳରେ ଖେଳାଳିମାନେ ଉଗାଣ୍ଡା କ୍ରିକେଟ ବୋର୍ଡ ସହ କରିଥିବା ଚୁକ୍ତି ଅନୁଯାୟୀ ୫୦ ପ୍ରତିଶତ ଫି' ଦାବି କରିଥିଲେ। ମାତ୍ର ଲିଗ୍ର ମୁଖ୍ୟ ପ୍ରାୟୋଜକ ଓହରିଯିବାରୁ ଅର୍ଥ ଦେବାକୁ ଅସମର୍ଥ ଥିବା ଜାଣିବାକୁ ପାଇଥିଲେ। ପରେ ପାକ୍ ଖେଳାଳିମାନେ ସ୍ବଦେଶ ଫେରିବାକୁ ନିଷ୍ପତ୍ତି ନେଇଥିଲେ। ବିମାନବନ୍ଦରରେ ପହଞ୍ଚତ୍ବା ପରେ ଆର୍ଥିକ ସମସ୍ୟା କାରଣରୁ ସେମାନଙ୍କ ଟିକେଟ୍ ବାତିଲ କରାଯାଇଥିତ୍ବା ଜାଣିବାକୁ ପାଇଥିଲେ। ଶେଷରେ ଖେଳାଳିମାନେ ପିସିବି ଓ ପାକିସ୍ତାନ ଦୂତାବାସକୁ ଜଣାଇଥିଲେ। ଏ ସମ୍ପର୍କରେ ପିସିବି ପକ୍ଷରୁ କୁହାଯାଇଛି, ଅନ୍ତର୍ଜାତୀୟ କ୍ରିକେଟ ପରିଷଦ (ଆଇସିସି)ର ସୁପାରିସ କ୍ରମେ ଆଫ୍ରୋ ଟି୨୦ ଲିଗ୍ ପାଇଁ ଆମେ ସେଠାକୁ ଖେଳାଳି ପଠାଇଥିଲୁ। ଏ ଘଟଣାର ତଦନ୍ତ କରାଯିବ। ତଦନ୍ତର ରିପୋର୍ଟ ମିଳିବା ପରେ ହିଁ ଆମେ କୌଣସି କାର୍ଯ୍ୟାନୁଷ୍ଠାନ ଗ୍ରହଣ କରିବୁ।
